Evro nomas
Evro nomas (gr. Νομός Έβρου) – šiauriausias Graikijos nomas, Rytų Makedonijos ir Trakijos periferijos dalis, esantis šiaurės rytų Graikijoje. Sostinė - Aleksandrupolis (52,7 tūkst. gyv.). Su Evro nomu ribojasi: šiaurėje - Bulgarija, rytuose ir pietryčiuose - Turkija, pietuose - Trakijos jūra, vakaruose - Rodopės nomas. Nomas buvo įkurtas 1930 m., kai ankstesnysis Trakijos nomas buvo padalintas į Rodopės ir Evro nomus. Nomas pavadintas pagal Maricos upės graikišką pavadinimą gr. Ἕβρος, kuris iš tikrųjų yra trakiškas hidronimas.